Source: http://www.spisskanovaves.eu/obcan/ako_vybavit/sobas/index.html
Timestamp: 2020-01-20 13:14:25+00:00
Document Index: 7875441

Matched Legal Cases: ['§ 5', '§ 18', '§ 27', '§ 28', '§ 5', '§ 18', '§ 4', '§ 18', '§ 18', '§ 23', '§ 6', '§ 1', '§ 2', '§ 4', '§ 5']

spisskanovaves.eu: Sobáš
Občan > Ako vybaviť ...? > Sobáš
Katarína Šmihulová, t. č. 053/41 52 125, katarina.smihulova@mestosnv.sk
Mária Sedlačková, t. č. 053/41 52 124, maria.sedlackova(at)mestosnv.sk
Mgr. Pavol Biroš, t. č. 053/41 52 123, pavol.biros(at)mestosnv.sk
Janka Čechová, t. č. 053/41 52 126, janka.cechova@mestosnv.sk
Pred uzavretím manželstva musia snúbenci vyplniť a podať „Žiadosť o uzavretie manželstva“ (ďalej len Žiadosť). Tlačivo Žiadosti obdržíte na Matričnom úrade alebo si ho môžete vytlačiť = Príloha 1. Snúbenci vypĺňajú 1. a 2. stranu žiadosti. Žiadosť sa vypisuje čitateľne, paličkovým písmom, nepoužívajú sa skratky a podáva sa na príslušnom matričnom úrade (VZOR vyplnenia = Príloha 2):
- v prípade uzavretia civilného sobáša sa žiadosť podáva na matričnom úrade podľa trvalého pobytu jedného zo snúbencov. Na Matričnom úrade v Spišskej Novej Vsi môžu podať Žiadosť snúbenci, ak má aspoň jeden z nich trvalý pobyt v meste Spišská Nová Ves alebo v niektorej z obcí Danišovce, Harichovce, Hnilčík, Hnilec, Iliašovce, Lieskovany, Mlynky, Smižany, Spišské Tomášovce a Teplička.
- v prípade uzavretia cirkevného sobáša sa Žiadosť podáva na príslušnom Matričnom úrade podľa miesta uzavretia manželstva.
Termín a hodinu uzavretia civilného sobáša je možné dohodnúť až po podaní žiadosti a jej prijatí matričným úradom.
Príloha 1 - ŽIADOSŤ o uzavretie manželstva - tlačivo [rtf]
Príloha 1 - ŽIADOSŤ o uzavretie manželstva - tlačivo [PDF]
UPOZORNENIE: Žiadosť o uzavretie manželstva musí byť vytlačená na papieri formátu A3, pretože všetky štyri strany Žiadosti musia byť nerozlučne spojené!
Príloha 2 - ŽIADOSŤ o uzavretie manželstva - VZOR vyplnenia [PDF]
Príloha 2 - ŽIADOSŤ o uzavretie manželstva - VZOR vyplnenia [rtf]
- platné občianske preukazy alebo platné cestovné pasy,
- originály rodných listov,
- originál právoplatného rozsudku o rozvode predchádzajúceho manželstva, ak je niektorý zo snúbencov rozvedený - rozvedená,
- originál úmrtného listu nebohého manžela – manželky v prípade, ak je niektorý zo snúbencov vdovec – vdova,
- originály rodných listov spoločných detí ak už spolu nejaké majú a originály rodných listov detí snúbenky, pri ktorých nebol určený otec,
- neplnoletá osoba staršia ako 16 rokov musí predložiť originál právoplatného rozsudku súdu o povolení uzavrieť manželstvo,
- v prípade trvalého pobytu štátneho občana SR v cudzine, tak tento predkladá aj doklad – „Potvrdenie o pobyte" vydané príslušným orgánom cudzieho štátu.
Za viacjazyčný štandardný formulár (VŠF) sa platí poplatok 5,00 € a platí sa v hotovosti, v pokladni MsÚ podľa zákona č. 145/1995 Z.z. o správnych poplatkoch 1. časť, č. položky 2, písm. b) /vyhotovenie písomného potvrdenia matričným úradom/.
Povolenie uzavrieť manželstvo mimo určenej doby - 20,00 € (od 1.1.2018 podľa zákona NR SR č. 145/1995 Z. z. o správnych poplatkoch, II. časť, položka 18, písm. c)) a zároveň úhradu nákladov na zabezpečenie sobášneho obradu podľa VZN č. 6/2017 - 100,00 €
Povolenie uzavrieť manželstvo mimo úradne určenej miestnosti - 70,00 € (od 1.1 . 2018 podľa zákona NR SR č. 145/1995 Z. z. o správnych poplatkoch, II. časť, položka 18, písm. c)) a zároveň úhradu nákladov na zabezpečenie sobášneho obradu podľa VZN č. 6/2017 - 200,00 €
Lehota na vybavenie: v prípade úplnosti dokladov podanie Žiadosti na počkanie
- v prípade uzavretia civilného sobáša je sobášny list snúbencom vydaný v rámci obradu uzavretia manželstva,
- v prípade uzavretia cirkevného sobáša sa sobášny list vydáva na Matričnom úrade do troch pracovných dní po obrade v zmysle § 5 zákona NR SR č. 36/2005 Z. z. o rodine v znení neskorších predpisov. Sobášny list môže vyzdvihnúť jeden z manželov alebo osoba uvedená v zákone č. 154/1994 Z. z. § 18 po predložení preukazu totožnosti.
- legalizačnú doložku – APOSTILLE pre použitie sobášneho listu v zahraničí môže na origináli sobášneho listu vyznačiť iba Okresný úrad, Odbor všeobecnej vnútornej správy, Štefánikovo námestie 5, Spišská Nová Ves, tel. 053/41 76 382.
Vystavenie sobášneho listu pre štáty Európskej únie:
- ak je potrebné použitie slovenského sobášneho listu aj v niektorom inom členskom štáte EÚ je možné k nemu pripojiť „viacjazyčný štandardný formulár“ (VŠF), ktorý je dvojjazyčný a vydáva sa pre konkrétny štát a konkrétny jazyk.
- VŠF nahradzuje vyššie overenie /APOSTILLE/ a úradný preklad prekladateľom pre danú členskú krajinu EÚ,
- VŠF sa môže pripojiť aj k samostatným skôr vydaným sobášnym listom, ale s dátumom vydania nie starším ako 16. 2. 2019!
B) Uzavretie manželstva štátneho občana SR s cudzincom
- platný občiansky preukaz alebo platný cestovný pas,
- originál rodného listu,
- originály rodných listov spoločných detí ak už spolu nejaké majú a originály rodných listov detí snúbenice, pri ktorých nebol určený otec,
- v prípade trvalého pobytu štátneho občana SR v cudzine tento predkladá aj doklad – „Potvrdenie o pobyte“, vydané príslušným orgánom cudzieho štátu,
- platný cestovný pas (občan niektorého členského štátu EÚ môže predložiť aj preukaz totožnosti platný v danom štáte),
- úradne preložený originál rodného listu s príslušnými legalizačnými doložkami,
- úradne preložený originál právoplatného rozsudku o rozvode predchádzajúceho manželstva, ak je cudzinec rozvedený – rozvedená aj s príslušnými legalizačnými doložkami,
- úradne preložený originál úmrtného listu nebohého manžela – manželky v prípade, ak je cudzinec vdovec – vdova aj s príslušnými legalizačnými doložkami,
- originál dokladu o pobyte aj s príslušnými legalizačnými doložkami,
- originál dokladu o osobnom stave aj s príslušnými legalizačnými doložkami.
- Žiadosť o uzavretie manželstva musí byť podaná na Matričný úrad minimálne 14 dní pred dátumom uzavretia manželstva,
- doklady o spôsobilosti na uzavretie manželstva, o pobyte a o osobnom stave nesmú byť v deň uzavretia staršie ako 6 mesiacov odo dňa ich vydania,
- všetky doklady vydané v cudzine (s výnimkou cestovného pasu) musia byť opatrené príslušnými legalizačnými doložkami podľa platných medzinárodných zmlúv a preložené súdnym prekladateľom do slovenského jazyka,
POZNÁMKA: neprekladajú sa doklady vyhotovené v v českom jazyku.
- v prípade, ak cudzinec neovláda slovenský jazyk snúbenci si musia zabezpečiť k obradu sobáša súdneho tlmočníka, v prípade ak sa nejedná o súdneho tlmočníka, tak sa tento tlmočník osobne dostaví na Matričný úrad (so sebou donesie preukaz totožnosti), kde podpíše „SĽUB tlmočníka“.
- ak je potrebné použitie slovenského sobášneho listu aj v niektorom inom členskom štáte EÚ, je možné k nemu pripojiť „viacjazyčný štandardný formulár“ (VŠF), ktorý je dvojjazyčný a vydáva sa pre konkrétny štát a konkrétny jazyk.
Poplatok 66,00 € za sobáš s cudzincom uhradíte v hotovosti v pokladni MsÚ podľa zákona č. 145/1995 Z.z. o správnych poplatkoch II. časť, č. položky 18, písm. f)
Povolenie uzavrieť manželstvo mimo úradne určenej miestnosti - 70,00 € (od 1. 1. 2018 podľa zákona NR SR č. 145/1995 Z. z. o správnych poplatkoch, II. časť, položka 18, písm. c)) a zároveň úhradu nákladov na zabezpečenie sobášneho obradu podľa VZN č. 6/2017 - 200,00 €
§ 27, § 28 zákona NR SR č. 154/1994 Z. z. o matrikách v znení neskorších predpisov
- v prípade uzavretia cirkevného sobáša sa sobášny list vydáva na Matričnom úrade do troch pracovných dní po obrade v zmysle § 5 zákona NR SR č. 36/2005 Z. z. o rodine v znení neskorších predpisov. Sobášny list môže vyzdvihnúť jeden z manželov alebo osoba uvedená v zákone č. 154/1994 Z. z. § 18, po predložení preukazu totožnosti.
- legalizačnú doložku – APOSTILLE pre použitie sobášneho listu v zahraničí môže na origináli sobášneho listu vyznačiť iba Okresný úrad, Odbor všeobecnej vnútornej správy, Štefánikovo námestie 5, Spišská Nová Ves, tel.053/41 76 382.
C) Uzavretie manželstva na inom než príslušnom Matričnom úrade (na základe povolenia - DELEGÁCIE)
- doklady uvedené v bode A) alebo B),
- Povolenie príslušného Matričného úradu (Delegáciu) podľa miesta trvalého pobytu jedného zo snúbencov, na uzavretie manželstva pred iným než príslušným Matričným úradom.
Povolenie uzavrieť manželstvo medzi občanmi SR - 20,00 € (od 1. 1. 2018 podľa zákona NR SR č. 145/1995 Z. z. o správnych poplatkoch, II. časť, položka 18, písm. b))
Povolenie uzavrieť manželstvo s cudzincom - 35,00 € (od 1. 1. 2018 podľa zákona NR SR č. 145/1995 Z. z. o správnych poplatkoch, II. časť, položka 18, písm. e))
§ 4 ods. 2 zákona NR SR č. 36/2005 Z. z. o rodine v znení neskorších predpisov
- Ak sa jedná o snúbencov, z ktorých ani jeden nemá trvalý pobyt v obvode Matričného úradu Spišská Nová Ves a sobáš sa má konať v matričnom obvode Matričného úradu Spišská Nová Ves tak, Žiadosť o uzavretie manželstva vyplnia na príslušnom Matričnom úrade podľa miesta trvalého pobytu jedného zo snúbencov a zároveň tento Matričný úrad požiadajú o vydanie Povolenia k uzavretiu manželstva pred iným než príslušným Matričným úradom.
- Ak sa jedná o snúbencov, z ktorých jeden má trvalý pobyt v obvode Matričného úradu Spišská Nová Ves a sobáš sa má konať v inom matričnom obvode tak, Žiadosť o uzavretie manželstva vyplnia na Matričnom úrade v Spišskej Novej Vsi a zároveň Matričný úrad Spišská Nová Ves požiadajú o vydanie Povolenia k uzavretiu manželstva pred iným než príslušným Matričným úradom.
D) Vydanie duplikátu sobášneho listu
Matričný úrad mesta Spišská Nová Ves vydá duplikáty sobášnych listov pre osoby, ktoré uzavreli manželstvo na území Slovenskej republiky.
- od 1. 10. 2015 duplikát sobášneho listu občana, ktorý mal sobáš na území Slovenskej republiky vydá ktorýkoľvek matričný úrad na území Slovenskej republiky!
- Matričný úrad vyhotoví úradný výpis alebo umožní nazrieť do matriky a robiť z nej výpisy len osobám uvedeným v zákone č. 154/1994 Z. z. § 18,
- o vydanie matričných dokladov od 1. 10. 1895 do 31. 12. 1916 je potrebné požiadať Štátny archív v Košiciach - pracovisko Archív Spišská Nová Ves, 052 01 Spišská Nová Ves, Letná 67,
- o vydanie matričných dokladov pred 1. 10. 1895 je potrebné požiadať Štátny archív MV SR, 054 45 Levoča, Námestie Majstra Pavla 7,
Za viacjazyčný štandardný formulár (VŠF) sa platí poplatok 5,00 € a platí sa v hotovosti, v pokladni MsÚ podľa zákona č. 145/1995 Z. z. o správnych poplatkoch 1. časť, č. položky 2, písm. b) /vyhotovenie písomného potvrdenia matričným úradom/.
E) Zápis uzavretia manželstva občana SR v cudzine do Osobitnej matriky v Bratislave
Bližšie informácie o Osobitnej matrike nájdete
na www.minv.sk.
- originál, alebo notárom osvedčenú kópiu zahraničného sobášneho listu s príslušnými legalizačnými doložkami, preložený slovenským súdnym prekladateľom do slovenského jazyka (všetko spolu zviazané)
- vyplnený Zápis o uzavretí manželstva = Príloha 4 (v prípade, že tento Zápis nemáte pripravený, tak je potrebné mať so sebou tieto údaje: rodné priezviská, dátumy a miesta narodenia rodičov partnera/ky, mená, priezviská a dátumy narodenia svedkov)
- kópiu rodného listu žiadateľa/ky,
- kópiu občianskeho preukazu alebo cestovného pasu žiadateľa/ky,
- rozvedená nevesta a zároveň štátna občianka SR predloží aj kópiu právoplatného rozsudku o rozvode jej manželstva,
- v prípade ak nevesta žiada o vydanie sobášneho listu s novým priezviskom bez prípony slovenského prechyľovania tak predloží aj vyplnenú „Žiadosť o úpravu priezviska bez prípony slovenského prechyľovania“ = Príloha 5
- Matričný úrad vybavuje žiadosti občanov len s trvalým pobytom v obvode Matričného úradu!
- legalizačnú doložku – APOSTILLE pre použitie sobášneho listu v zahraničí na origináli sobášneho listu vystaveného Osobitnou matrikou vyznačuje iba Osobitná matrika,
- duplikáty rodných listov vydaných Osobitnou matrikou môže vydať iba Osobitná matrika. Vyžiadanie duplikátov na Osobitnej matrike si manželia zabezpečujú sami.
- DOBRÁ RADA: vzhľadom k dĺžke lehoty vybavenia je možné, aby manželia poslali originál zahraničného sobášneho listu, s príslušnými legalizačnými doložkami a potrebnými kópiami dokladov, blízkym príbuzným (podľa zákona č. 154/1994 Z. z. § 18) na Slovensko poštou a títo podajú žiadosť o vystavenie slovenského sobášneho listu za nich tak, aby po príchode manželov na Slovensko už títo mali k dispozícii slovenský sobášny list.
- VŠF sa môže pripojiť aj k samostatným skôr vydaným sobášnym listom, ale dátumom vydania nie starším ako 16. 2. 2019!
- VŠF k rodným listom vydaným Osobitnou matrikou môže pripojiť iba osobitná matrika !
Lehota vybavenia: do 3 mesiacov od podania žiadosti.
Žiadosť o zápis matričnej udalosti, ktorá nastala v cudzine do osobitnej matriky – 10,00 € (od 1. 1. 2018 podľa zákona NR SR č. 145/1995 Z. z. o správnych poplatkoch, II. časť, položka 17, písm. a)) Tento poplatok sa hradí v hotovosti v pokladni MsÚ.
Prvý originál sobášneho listu sa vydáva bezplatne, za každý ďalší originál uhradíte osobitnej matrike 5,00 € podľa zákona č. 145/1995 Z. z. o správnych poplatkoch I. časť, položka 2, písm. b).
Za viacjazyčný štandardný formulár (VŠF) sa platí poplatok 5,00 € podľa zákona č. 145/1995 Z. z. o správnych poplatkoch 1. časť, č. položky 2, písm. b) /vyhotovenie písomného potvrdenia osobitnou matrikou/.
--- bližšie informácie k úhrade poplatkov pre osobitnú matriku nájdete na: https://www.minv.sk/?osobitna-matrika
Zákonná úprava: § 23 zákona NR SR č. 154/1994 Z. z. o matrikách v znení neskorších predpisov
Príloha 4 - Zápis o uzavretí manželstva [rtf]
Príloha 4 - Zápis o uzavretí manželstva [PDF]
Príloha 5 - Žiadosť o úpravu priezviska bez prípony slovenského prechyľovania - OM [rtf]
Príloha 5 - Žiadosť o úpravu priezviska bez prípony slovenského prechyľovania - OM [PDF]
F) Uzavretie manželstva v zahraničí – DÔLEŽITÉ UPOZORNENIE!
Od účinnosti zákona č. 14/2006 Z. z., ktorým sa mení a dopĺňa zákon NR SR č. 154/1994 Z. z. o matrikách, t. j. od 1. 2. 2006 Slovenská republika nevydáva „Osvedčenie a právnej spôsobilosti na uzavretie manželstva“. Štátny občan Slovenskej republiky, ktorý chce uzavrieť manželstvo v cudzine, sa môže obrátiť na Matričný úrad podľa miesta svojho trvalého pobytu alebo posledného trvalého pobytu v SR a Matričný úrad mu vydá potvrdenie o tejto skutočnosti.
- občiansky preukaz alebo cestovný pas žiadateľa/ky,
Poplatok: 5,00 € za jedno Potvrdenie, uhradíte v hotovosti v pokladni MsÚ podľa zákona č. 145/1995 Z. z. o správnych poplatkoch 1. časť, č. položky 2, písm. b).
Všeobecne záväzné nariadenie č. 6/2017 o určení výšky úhrady nákladov na zabezpečenie sobášnych obradov v matričnom obvode mesta Spišská Nová Ves
Mesto Spišská Nová Ves podľa § 6 ods. 1 zákona Slovenskej národnej rady č. 369/1990 Zb. o obecnom zriadení v znení neskorších predpisov, v súlade so zákonom NR SR č. 154/1994 Z. z. o matrikách v znení neskorších predpisov a zákonom NR SR č. 36/2005 Z. z. o rodine a o zmene a doplnení niektorých zákonov v znení neskorších predpisov vydáva všeobecne záväzné nariadenie o určení výšky nákladov na zabezpečenie sobášnych obradov v matričnom obvode mesta Spišská Nová Ves.
§ 1 Predmet nariadenia
1. Toto všeobecne záväzné nariadenie (ďalej len „VZN“) určuje:
a) sobášne dni a sobášne hodiny,
b) výšku úhrady nákladov na zabezpečenie sobášneho obradu mimo obradnej siene a/alebo mimo určené sobášne dni a hodiny.
§ 2 Vymedzenie pôsobnosti
1. Toto všeobecne záväzné nariadenie sa vzťahuje na všetky sobášne obrady, ktoré sú v matričnom obvode mesta Spišská Nová Ves.
1. Obrad uzavretia manželstva (sobášny obrad) sa vykonáva slávnostným spôsobom v zmysle príslušných ustanovení zákona o rodine.
2. Obrad uzavretia manželstva prebieha za účasti sobášiaceho, matrikára a je sprevádzaný hudobným sprievodom, spevom a recitáciou.
3. Za priebeh a vykonanie obradu manželstva zodpovedá sobášiaci.
4. Za správnosť a úplnosť dokladov zodpovedá matrikár.
5. Obrady sú vykonávané v obradnej sieni mesta. Manželstvo možno uzatvoriť aj na inom vhodnom mieste, ak bude dodržaná záruka zachovania dôstojnosti a slávnostného charakteru obradu, a zároveň s tým sobášiaci súhlasí.
§ 4 Sobášne dni a hodiny
1. Manželstvo sa uzatvára v určenej dobe.
2. Pre matričný obvod mesta Spišská Nová Ves sú určené sobášne dni a sobášne hodiny:
a) piatok od 12.00 do 15.00 h,
b) sobota od 14.00 do 19.00 h.
3. Sobáše mimo obradnej siene je možné vykonať v čase od 16.00 h.
4. Sobášnymi dňami nie sú nedeľa, vianočné a veľkonočné sviatky a štátne sviatky.
§ 5 Úhrada nákladov za sobáše mimo obradnú sieň a mimo určené sobášne dni a hodiny
1. Na základe žiadosti snúbencov možno sobášny obrad vykonať aj mimo obradnej siene a mimo sobášnych dní a hodín za poplatok určený zákonom č. 145/1995 Z. z. o správnych poplatkoch v znení neskorších predpisov a za úhradu nákladov na zabezpečenie sobášneho obradu určených týmto VZN.
2. Správny poplatok spolu s úhradou nákladov na zabezpečenie sobášneho obradu vyberá príslušný matričný úrad, pred ktorým sa manželstvo uzatvára. Poplatok a úhrada nákladov na zabezpečenie sobášneho obradu sa vyberá len od jedného zo snúbencov.
3. Úhrada nákladov na zabezpečenie sobášneho obradu sa stanovuje takto:
a) za sobáš mimo určený sobášny deň alebo čas 100,00 €
b) za sobáš mimo obradnej siene 200,00 €
1. Návrh všeobecne záväzného nariadenia č. 6/2017 bol vyvesený na úradnej tabuli a na internetovej stránke mesta Spišská Nová Ves od 29. 11. 2017.
2. Mestské zastupiteľstvo v Spišskej Novej Vsi sa uznieslo na tomto všeobecne záväznom nariadení na zasadnutí dňa 14. 12. 2017 pod č. 395/2017; Všeobecne záväzné nariadenie bolo vyhlásené vyvesením na úradnej tabuli dňa 15. 12. 2017 a nadobúda účinnosť dňom 1. 1. 2018.